CELEX: 62013CN0213
Language: da
Date: 2013-04-23 00:00:00
Title: Sag C-213/13: Anmodning om præjudiciel afgørelse indgivet af Consiglio di Stato (Italien) den 23. april 2013 — Impresa Pizzarotti & C. Spa mod Comune di Bari

20.7.2013   
            
            
               DA
            
            
               Den Europæiske Unions Tidende
            
            
               C 207/11
            
         Anmodning om præjudiciel afgørelse indgivet af Consiglio di Stato (Italien) den 23. april 2013 — Impresa Pizzarotti & C. Spa mod Comune di Bari
   (Sag C-213/13)
   2013/C 207/20
   Processprog: italiensk
   
      Den forelæggende ret
   
   Consiglio di Stato
   
      Parter i hovedsagen
   
   
      Sagsøger: Impresa Pizzarotti & C. Spa
   
      Sagsøgt: Comune di Bari
   
      Præjudicielle spørgsmål
   
   
               1)
            
            
               Kan den kontrakt, som påtænkes indgået, om leje af fremtidig fast ejendom, herunder i den sidst foreslåede form af en skriftlig forpligtelse til at leje, sidestilles med en offentlig bygge- og anlægskontrakt, om end med bestemte særtræk, som kendetegner en lejekontrakt, således at den ikke henhører under de kontrakter, som i henhold til artikel 16 i direktiv 2004/18/EF (1) ikke er underlagt bestemmelserne om offentlige kontrakter?
            
         
               2)
            
            
               Hvis det første spørgsmål besvares bekræftende, kan de nationale domstole, og navnlig den forelæggende ret, da betragte en eventuel dom i sagen — jf. redegørelsen — som værende uden virkning, for så vidt som den har tilladt den fortsatte eksistens af en retlig situation, som er i strid med fællesskabsbestemmelserne om offentlige kontrakter, og er det således muligt at fuldbyrde en dom, som er i strid med fællesskabsretten?
            
         
      (1)  Europa-Parlamentets og Rådets direktiv Nr. 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 1149).